Chindia Targoviste - Hermannstadt (vineri, ora 18:00 , Digi Sport 1 )

Astra - CFR Cluj (vineri, ora 21:00, Digi Sport 1)

UPDATE 12:20: Președintele lui CSMS Iași, Florin Prunea, s-a arătat șocat de decizia adoptată în ședința Comitetului Executiv.

“Sunt foarte suprins că membrii Comitetului Executiv au încălcat statutele și regulamentele în vigoare. Nu mă așteptam deloc la această decizie. Ne vom reuni toți cei de la Iași, să vedem ce avem de făcut și vom lua o decizie. Oricum, dacă Rapid va juca în Liga 1, este o încălcare flagrantă a regulamentelor!”, a spus Prunea.

UPDATE 11.57: Comitetul Executiv a decis ca sistemul competițional pentru sezonul viitor să rămână la 18 echipe, urmând ca ultima echipă care va participa în Liga 1 să fie desemnată după un baraj între Rapid și Concordia Chiajna! Meciul va avea loc pe sâmbăta viitoare, 13 iulie, urmând să fie găzduit de Ploiești sau Giurgiu!

UPDATE 11:25: Conferința de presă a lui Mircea Sandu programată la 11:30 a fost amânată până la finalul ședinței Comitetului Executiv

UPDATE 9:00: A început ședința în care va fi stabilită formula viitoarei ediții de campionat.

Rapidiștii se resemnaseră la un moment dat cu retrogradarea în eșalonul secund pe criteriul licenței, dar formația din Giulești ar putea afla sâmbătă că va fi menținută în primul eșalon.

După ce Universitatea Cluj a câștigat la TAS dreptul de a continua în prima divizie, Rapid a trimis o scrisoare la FRF prin care cere acum același lucru, deși giuleștenii n-au întreprins nimic pentru acest lucru, nefăcând nici memoriu la forul de la Laussane.

Totul ar urma să fie oficializat în cadrul ședinței de sâmbătă a Comitetului Executiv, care va începe la sediul FRF la ora 9 dimineața.

În acest moment, după decizia Tribunalului de Arbitraj Sportiv de la Lausanne în cazul clubului Universitatea Cluj, în Liga I sunt 17 echipe care îndeplinesc criteriile sportiv şi de licenţiere.

Preşedintele Ligii Profesioniste de Fotbal, Dumitru Dragomir, susţine un sistem cu 18 echipe pentru a evita o diminuare a sumei care revine anual cluburilor din vânzarea drepturilor TV. În această situaţie, membrii Comitetului Executiv trebuie să aleagă între respectarea criteriului financiar stabilit în manualul de licenţiere şi criteriul sportiv.

Cluburile Rapid şi Universitatea Cluj, aflate în insolvenţă, nu au primit licenţa pentru Liga I din partea Sistemului Naţional de Licenţiere din cadrul FRF, dar îndeplinesc criteriul sportiv, clasându-se la finalul sezonului trecut pe locurile 8, respectiv 12. Rapid nu s-a mai adresat TAS deoarece Tribunalul Bucureşti a amânat până în septembrie pronunţarea în ceea ce priveşte planul de reorganizare a societăţii care administrează clubul.

În schimb, Concordia Chiajna şi CSMS Iaşi au primit licenţa, însă au retrogradat din punct de vedere sportiv, terminând ediţia trecută a Ligii I pe poziţiile 15, respectiv 17. Pe locul 16 s-a clasat CS Severin, echipă care nu a primit licenţa şi care a retrogradat în acelaşi timp, iar pe locul 18 a fost Gloria Bistriţa. Din liga a II-a au promovat patru echipe, toate având licenţă pentru primul eşalon.

Preşedintele FRF, Mircea Sandu, a anunţat, săptămâna trecută, că toate echipele care au retrogradat sportiv sau pe criteriul neîndeplinirii condiţiilor de licenţiere ar trebui să fie pregătite pentru a evolua în prima ligă sezonul următor. El a precizat că o comisie formată din angajaţi ai LPF şi FRF caută soluţii legale pentru rămânerea sistemului competiţional cu 18 echipe, până la şedinţa Comitetului Executiv al FRF din 6 iulie.

www.digisport.ro. vă ține la curent cu noutățile!

Etichete:

,

,

,

,

,

,

,

,

,